Nordjyllands løve er glad. Rigtig glad. Det skyldtes, at selskabet bag Cooolshop, Etertainment Trading A/S, har præsenteret sit største overskud til dato. Nemlig et overskud på 87 millioner kroner efter skat. - Vi har opnået det her ved blandt andet at få ryddet op i virksomheden og ved at konsolidere os. Samtidig er det et spørgsmål om rettidig omhu, da vi jo kigger ind i en svær periode med både energikrise og inflaion, fortæller Jacob Risgaard om rekord-overskuddet. Flere nordjyske arbejdspladser Selvom Danmark primært står midt i inflation og en energikrise, så er det altså ikke ensbetydende med, at det store overskud ikke skal investeres. - Der kommer helt sikkert noget nyt. Mig og Mark (Nielsen, red.) er jo aldrig helt tilfredse, griner Coolshop-direktøren, og fortsætter. - Vi skal blandt andet bruge pengene på at skabe flere nordjyske arbejdspladser og udvikle virksomheden. Vi vil jo gerne få virksomheden til at vokse og få mennesker til at vokse, forklarer Jacob Risgaard. Men selvom mere vil have mere hos Coolshop-direktørerne, så kan man aldrig være for forsigtig. Det har de sidste år været et godt eksempel på. - Vi skal selvfølgelig også bruge pengene på at sikre, at der ikke kommer nogle fyringsrunder, hvis nu situationen fortsætter, som den gør nu, konstaterer Jacob Risgaard. Ikke færdige på trods af salg I den seneste regnskabsperiode har Entertainment Trading A/S solgt sit nye lager, som virksomheden flyttede ind i tilbage i slut januar. Beløbet lød på 120 millioner for de 22.000 kvadratmeter . - Det var altid planen at sælge det igen. Det er meget normalt, eftersom penge altid står bedst i lager, forklarer han. - Vi er bestemt heller ikke færdige med at udvikle derude, det sagde jeg også tilbage i januar, konstater Jacob Risgaard.

Opsummering:
Selskabet bag Coolshop, Etertainment Trading A/S, er kommet ud med sit største overskud nogensinde.